open-index/open-wikipedia-markdown huggingface dataset:
Cordaitaceae

* Se tekst

**Cordaitaceae** er en familie med mellomstore til store nakenfrøede busker og trær som dukket opp for omkring 330-250 millioner år siden og var utbredt i sen karbon. Familien døde trolig ut i løpet av mesozoikum. Stammen bar arr etter bladfester, slik som hos moderne konglepalmer.

Fossile blader og stammefragmenter er funnet i berglag fra perm i Oslo-feltet.

## Bygning og utseende
De største artene kunne nå opp i 30 meters høyde, og hadde rosetter av store læraktige blader. Bladnervene gikk langs bladene og gav dem en overfladisk likhet med blader hos enfrøbladete planter, for eksempel tulipan. Bladene hos de fleste former var lange og tungeformede. Tilsvarende rettnervede blader finnes i dag hos slekten *[[Agathis]]*. Bladnervene var parallelle og hadde en eller to falske midtribber (uten xylem). Hos noen arter kunne de bli en meter lange.

Selve trestammen kunne bli en meter i diameter. Hos de best kjente slektene *[[Cordaites]]* og *[[Cordaianthus]]* bar stammen langsgående tette furer, som gir fossilene en langsgående stripet utseende, derav navnet (*chorda* - (gr.) streng/tråd). Greinene hos de treformende artene satt langt oppe, slik at planten fikk en lang, ugreinet stamme med en markant krone på toppen.

Planten var særbu, med hunn- og hannpblomster. Hunnblomstene formet løslig sammensatte kongler, ikke ulike dem man i dag finner hos konglepalmer. Frøene var store og hjerteformede, opptil en cm i diameter og er godt kjent som fossiler.

## Levevis
De tidlige cordaitaceaene, særlig slekten *Cordaites* vokste i sumpområder. Funn av muslinger langs trerøttene viser at de kunne vokse i havet og i brakksvannsumper. I kystsumper var plantene mindre og busk- eller mangroveaktige. Trestammen hadde en ganske stor marghule. Når trærne døde, ble disse fort brutt ned og fylt med sedimenter. I tidligere tider ble de hule stammene, konglene og bladene beskrevet uavhengig av hverandre, og det finnes en rekke navn som alle viser til de samme artene. Cordaiter var også en typisk bestanddel av *[[Glossopteris]]*-floraen som var utbredt i våtmarksområder på det sørlige Pangaea i perm.

## Referanser


## Eksterne lenker
*
Båndsolvikler

**Båndsolvikler** (*Pammene fasciana*) er en sommerfugl i gruppen av viklere (Tortricidae).

## Utseende
En middelsstor (vingespenn 13-18 millimeter), grå eller gråbrun vikler. Forvingen har et bredt, skrått, hvitt tverrbånd som kan være utydelig i den fremste delen. På nyklekte eksemplarer har det hvite båndet et rosa skjær, og vingen har blåaktig metalliske flekker og tverrbånd, men dette er mindre tydelig på slitte eksemplarer.

## Levevis
Larven utvikler seg på eikenøtter, kastanjer, bøkenøtter og frukter av lønn.
De voksne viklerne flyr i juni-juli, i alle fall delvis om dagen.

## Utbredelse
Arten er utbredt i Europa, unntatt den nordøstlige delen.
I Norge er den funnet langs kysten fra Østfold til Vest-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** båndsolvikler, *Pammene fasciana* (Linnaeus, 1761)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_fasciana.html
* *Pammene fasciana* på UK Moths: https://web.archive.org/web/20111016190033/http://ukmoths.org.uk/show.php?bf=1236
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439056

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
George Arney

**George Alfred Arney** (født i 1810, død i 1883) var en dommer og den andre høyesterettsjustitiarius på New Zealand.

Arney ble utnevnt til høyesterettsjustitiarius i 1857, men han ankom ikke New Zealand før året etter. Han satt i dette embedet frem til 1875. Han var også medlem av den lovgivende forsamlingen på New Zealand. Han ble adlet i 1862, mens han fremdeles satt som høyesterettsjustitiarius. Hans bror, oberst Arney, døde i tjenesten mens han var utstasjonert sammen med 58th Regiment på New Zealand, og George Arney trakk seg fra sin posisjon som dommer i 1875 og deretter trakk han seg tilbake til Torquay i delstaten Victoria der han hadde arvet en eiendom etter sin militære bror. 

## Eksterne lenker
* Biography in the 1966 Encyclopaedia of New Zealand
* Biography in the The Cyclopedia of New Zealand, Wellington Provincial District 1897]
Kunstindustriutstillingen 1909

**Kunstindustriutstillingen 1909** var en utstilling i *[[Frisens park]]* ved Biskopsudden på Djurgården  i Stockholm som ble arrangert av Svenska Slöjdföreningen. Utstillingen ble arrangert med kun svenske deltakere. Utstillingen varte fra 4. juni til 30. september 1909 etter å ha blitt forlenget fra 15. september.

Utstillingen ville gi en sammenfatning av aktuell svensk kunsthåndverk og kunstindustri og kan sees som en noe mindre oppfølger til Stockholmsutstillingen 1897. Akkurat som ved 1897-utstillingen var det  Ferdinand Boberg som var  hovedarkitekt.  Han tegnet alt fra utstillingskatalogen til den pompøse arkitekturen med fontener, kaskader, tårn og arkader. Alt var holdt i en lys, nesten hvit fargeskala og bygningene kaltes også *den Vita staden*. Gustaf V var utstillingens beskytter og  arbeidsutvalget besto av Prins Eugen, hoffintendent Carl Bendix  og Erik Gustaf Folcker.

Bedriftene som stilte ut viste det beste fra sin produksjon, som regel av høy kvalitet. Bobergs takarrangement med hundrevis av glødelamper i den store restauranten vekket oppmerksomhet. Elektrisiteten var den nye, rene energien. Den store restauranten var møblert med en kopi av Michael Thonet bøytrestol "Stuhl Nr. 14" fra 1859. Utstillingen inneholdt i tillegg en lang rekke boliginnredninger og møbler, imidlertid kom det sosiale programmet til kort og kun noen småhus med enkel innredning ble vist. I ettertid fremsto utstillingen på mange måter som en pompøs, usvensk oppvisning av den etablerte jugendstilen.

Utstillingen arrangerte også et lotteri hvor førstepremien var en fullt innredet villa tegnet av arkitekt Ivar Callmander inklusive tomt i Storängen.

Neste og siste internasjonale utstilling som Ferdinand Boberg skulle stå for som hovedarkitekt ble den baltiske utstillingen i Malmö i 1914.

## Referanser

## Litteratur
* *Form genom tiden, människans rum och ting*. Specialnummer av FORM. ISSN 0015-766X

## Eksterne lenker
* Kunstindustriutstillingen 1909 på Stockholmskällan
Purnululu nasjonalpark

**Purnululu nasjonalpark** ligger i Vest-Australia, Australia, 2054&nbsp;km nordøst for Perth. Den nærmeste byen er Kununurra. En vei gjennom Spring Creek Track, ca 25&nbsp;km sør for Kunurra går til parkens besøkssenter. Veien er 53&nbsp;km lang og er bare farbar under den tørre sesongen (ca. 1. april til 31. desember), og kun av firehjulsdrevne biler. Det tar omtrent tre timer å kjøre. Det er mye lettere å komme til parken med fly. Helikopterturer kjøres fra Turkey Creek Roadhouse i Warmun, 187&nbsp;km sør for Kununurra, og småfly fra Kununurra.

Nasjonalparken ble i 2003 oppført på UNESCOs verdensarvliste.

Purnululu er sandsteinområde i Bungle Bungle av Kija Aboriginal mennesker. Navnet betyr sandstein eller kan være en forvanskning av bunt gress. Rocks ligger helt innenfor nasjonalparken og nå en topp på 578 moh Området er kjent for sin sandstein kupler, uvanlig og visuelt slående med sin varierende striper i oransje og grått band. Bandene i kupler skyldes forskjellen i lerinnehållet og i porøs sandstein lagene er. Den oransje band består av jernoksid akkumulert i lag som tørker ut for raskt for cyanobakterier for å kunne ta tak. Den grå band består av cyanobakterier på overflaten av sandstein der fuktighet samles.

## Eksterne lenker
* Purnululu National Park 
* UNESCO World Heritage Centre - Purnululu National Park
Ravensbourne College

**Ravensbourne College** (grunnlagt 1962, tidligere Ravensbourne College of Design and Communication) er en britisk designhøyskole beliggende i Greenwich. Skolen har ca. 1900 studenter og 140 ansatte. Det er ca. 10%  internasjonale studenter (ikke-EU medlemmer). 

Skolen underviser blant annet i klesdesign, tv-, multimedia- og grafisk design. Det er mulig å ta forkurs, bachelor og master på skolen. Den har hatt en rekke fremtredende studenter, blant annet Stella McCartney og David Bowie og har i tillegg vunnet en rekke priser. I 2010 ble skolen omdøpt fra å hete Ravensbourne College of Design and Communication til å hete Ravensbourne. 

## Referanser
Roberto Alvárez

**Roberto Alvárez-Hovel** (født 1960) er en meksikansk langrennsutøver bosatt i Milwaukee i Wisconsin. Han deltok i 3 renn for Mexico under Vinter-OL 1988 og 4 renn for Mexico under Vinter-OL 1992. I Vinter-OL 1992 var han flaggbærer for Mexicos tropp.

## Meritter
### OL plasseringer

## Referanser


## Eksterne lenker
*
Strzeleckiørkenen

**Strzeleckiørkenen** er en ørken i Australia. Den ligger i grenseområdet mellom den nordøstlige delen av Sør-Australia, den sørvestlige delen av Queensland og den nordvestlige delen av New South Wales. I vest ligger Tirariørkenen, og i nord Sturt steinørken. Nordvest for alle disse tre ørkenene ligger den langt større Simpsonørkenen. Ørkenen ble av Charles Sturt oppkalt etter den polske utforskeren Paweł Edmund Strzelecki. Han var den første utforskeren i området, og ble like etterpå fulgt av den skjebnesvangre Burke- og Wills-ekspedisjonen.

Ørkenen består av omfattende områder med sanddyner som strekker seg fra like innenfor grensa til New South Wales i sørøst til elva Cooper Creek i nord. Mellom sanddynene ligger tallrike tørre leiresjøer. Ørkenens sørgrense markeres av en kjede av sammenhengende saltsjøer som ender opp i Lake Frome. Gjennom ørkenen, i en stort sett nord-sør-retning, går elva Strzelecki Creek og parallelt med denne går veien Strzelecki Track. Det over  kilometer lange Dingogjerdet passerer også gjennom Strzeleckiørkenen.

Tre vernede villmarksområder, sentrert rundt saltsjøene Lake Hope, Lake Callabonna og Lake Frome ligger helt eller delvis i Strzeleckiørkenen. En stor del av ørkenen er bevart innenfor Strzelecki Regional Reserve i Sør-Australia. I øst ligger deler av ørkenen innenfor Sturt nasjonalpark. En bestand av den truede hoppemusarten *[[Notomys fuscus]]* (engelsk: *Dusky Hopping Mouse*) har tilhold i ørkenen.

I Cobbler Sandhills ved Lake Blanche er sanddynene erstattet av små, forvitrede koller, de fleste med vegetasjon på toppen. Dette området forårsaket store vansker for de første forsøkene på å krysse ørkenen med bil. Navnet relaterer seg til de sauene som var vanskeligst å klippe, som ble kalt «cobblers».

## Referanser


## Se også
*Ørkener i Australia

## Eksterne lenker
* Flyvideo av Strzeleckiørkenen ved Innamincka
* colongwilderness.org
Fruktsolvikler

**Fruktsolvikler** (*Pammene rhediella*) er en sommerfugl i gruppen av viklere (Tortricidae).

## Utseende
En liten (vingespenn 9-12 millimeter), karakteristisk farget vikler. Forvingens indre to tredjedeler er mørk brunlig, den ytterste tredjedelen rødlig okerfarget med smale, sølvfargede tverrstriper. Ytterst er det en mørk kantstripe, vingefrynsene er gråaktige. Bakvingen er lys gråbrun, litt bakenfor midten med en rett, hvit stripe som i den ytre delen er kantet med mørkbrunt (danner en pileaktig tegning).

## Levevis
Larven utvikler seg mellom sammenspundne blomster og frukter (kart) på busker og trær i rosefamilien, hyppigst på hagtorn men av og til også på eple og pære. De voksne viklerne flyr i mai-juni, mest om dagen i solskinn.
Siden artens hoved-næringsplante er hagtorn er den vanligvis ikke regnet som et problematisk skadedyr, men dersom den angriper frukttrær kan den gjøre betydelig skade ved å ødelegge karten.

## Utbredelse
Arten er utbredt i Europa, unntatt de østligste delene og Den iberiske halvøya, og i det nordlige Asia.
I Norge er den utbredt nord til Sogn og Fjordane.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** fruktsolvikler, *Pammene rhediella* (Clerck, 1759)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_rhediella.html
* *Pammene rhediella* på UK Moths: https://web.archive.org/web/20111016191703/http://ukmoths.org.uk/show.php?bf=1239
* Arthropods of Economic Importance, Eurasian Tortricidae: *Pammene rhediella* https://web.archive.org/web/20110421032545/http://nlbif.eti.uva.nl/bis/tortricidae.php?menuentry=soorten. Om artens biologi og skader forårsaket av den.
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439064

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Brighouse

**Brighouse** er en by innenfor det administrative distriktet Calderdale i grevskapet West Yorkshire i England. Historisk var det innenfor West Riding of Yorkshire. Byen er lokalisert ved elven Calder, 6,4&nbsp;km øst for Halifax i fjellkjeden Penninene. Den er knyttet til veikrysset 25 ved motorveien M62 og Brighouses jernbanestasjon ved Caldervale Line og Huddersfield Line. I henhold til folketellingen i 2011 var det 33 286 innbyggere i byen.

Byens navn, Brighouse, er en forkortelse for «Bridge House», det vil si «Brohuset», og refererer til en bygning ved broen over elven Calder. I byens eldste historie var den kun en gren til landsbyen Rastrick.

## Vennskapsbyer
Bergen har følgende vennskapsbyer:

*  Lüdenscheid, Tyskland

Forbindelsen til den tyske byen begynte med utveksling av Brighouses barneteater i 1950, fulgt opp med av vennskapsavtale i 1960.

## Bilder

File:Brighouse station.jpg|Brighouses jernbanestasjon
File:Brighouse bus station, West Yorkshire, 10 April 1985.jpg|Brighouses busstasjon (1985)
File:Brighouse Bus Station 2009.jpg| Brighouses busstasjon (2009)
File:Calder and Hebble Brighouse basin.jpg|Brighouses basseng ved Calder og Hebble-kanalen
File:Brighouse memorial 025.jpg|Bevinget seiersgudinne som krigsminnemerke ved biblioteket
File:Brighouse memorial 026a.jpg|Frontalt syn av seiersgudinnen
File:Brighouse Town Hall Thornton Square.jpg|Brighouse Town Hall (rådhus), bygget 1898
File:Civic Hall Brighouse 005.jpg|Konserthuset ved Mallinson og Barber, 1866


## Referanser


## Eksterne lenker
*
Mayda Navarro

**Mayda Navarro** (født 22. august 1975 i Cuernavaca) er en meksikansk kunstløper. Hun representerte Mexico ved olympiske vinterleker i Albertville 1992.

## OL deltakelser

## Referanser


## Eksterne lenker
*
Korrelogram

**Korrelogram** er en grafisk fremstilling av en variabels verdi i forhold til variabelens tidligere verdier (lagvariabler). En slik fremstilling kan gi innsikt i grad av tilfeldighet i et datasett eller vise autokorrelasjon. Korrelogram brukes ofte som et hjelpemiddel for å vise autokorrelasjon og kalles derfor ofte for **autokorrelasjonsplott**.
William George Hayden

**William George Hayden** (1933–2023) var en australsk politiker (Labour) som var den 21. generalguvernør i Australia. Han var utenriksminister 1983-1988. 

Før dette representerte han Australian Labor Party i parlamentet, han var minister i regjeringen til Gough Whitlam, og senere ble han leder for opposisjonen. Han ble aktiv i Labour Party og under  det føderale valget i 1961 overrasket han alle, inkludert seg selv, ved å vinne et sete i Representantenes hus for distriktet Oxley. Han var sønn av en irsk-amerikansk sjømann og han ble utdannet ved Brisbane State High School og han tjenestegjorde i Queensland Police Force fra 1953 til 1961. Han fullførte sin utdannelse som sosialøkonom ved Universitetet i Queensland. Før 1970-tallet var han en selverklært demokratisk sosialistisk politiker.

Da Labour Party tapte valget i 1977, pensjonerte Whitlam seg som leder for partiet og Hayden ble valgt til å etterfølge ham som ny leder. Hans politiske synspunkter hadde flyttet til det politiske sentrum, og han forfektet økonomisk politikk som favoriserte den private sektor og støttet den amerikanske alliansen med Australia. Ved valget i 1980 forbedret han partiets posisjon, men klarte likevel ikke å beseire Malcolm Fraser og hans liberale regjering.

Etter det føderale valget i 1987 ble Hayden tilbudt stillingen som generalguvernør. Han ble utnevnt til *companion * av Order of Australia. Haydens selvbiografi ble publisert i 1996. På slutten av 1990-tallet ble Hayden medlem av styret i magasinet *Quadrant*.

Han fikk statsbegravelse.

## Referanser
The Adjustment Bureau

***The Adjustment Bureau*** er en amerikansk spenningsfilm fra 2011, regissert av George Nolfi og med Matt Damon og Emily Blunt i hovedrollene. Filmen er basert på novellen «Adjustment Team», skrevet av Philip K. Dick.

## Handling
Politikeren David Norris (Matt Damon) treffer ballerinaen Elise Sellas (Emily Blunt) før han skal holde en viktig tale under sin senatorvalgkamp, og de forelsker seg. Hun inspirerer ham til å holde en mer personlig tale etter å ha overhørt ham øve, og talen blir en stor suksess. Norris treffer Sellas igjen senere på en buss på vei til jobben sin, og han får telefonnummeret hennes. Når han kommer frem til jobben sin, blir han tatt til fange av Adjustment Bureau, som forteller at det bare var meningen at han skulle treffe Sellas én gang, og at han må kaste lappen med telefonnummeret hennes. Hun er ikke en del av planen «Formannen» har lagt for Norris. 

Men Norris nekter å følge planen, og forsøker å finne igjen Sellas, og sammen prøver de å kjempe mot byrået og skjebnen.

## Rolleliste
* Matt Damon som David Norris
* Emily Blunt som Elise Sellas
* Anthony Mackie som Harry Mitchell.
* John Slattery som Richardson.
* Michael Kelly som Charlie Traynor.
* Terence Stamp som Thompson.
* Donnie Keshawarz som Donaldson.
* Anthony Ruivivar som McCrady.

## Eksterne lenker
* 
*
Lærdal golfklubb

**Lærdal golfklubb** ble stiftet 1. januar 2000. Det er den eneste golfklubben i indre Sogn. Medlemmene kommer fra kommunene Lærdal, Årdal, Aurland, Sogndal, Luster og Leikanger. I tillegg er det fjernmedlemmer fra hele landet. Medlemstallet var 300 per september 2002. Klubben har godkjenning for bruk av Hemsedal golfbane som klubbane. Ny bane for klubben i Lærdal er under utredning.

Klubben etablerte en sekshulls bane, åpnet 30. august 2000, på Rikheim gård samme året som stiftelsen av klubben. Banen ble plassert på en gård med historie minst tilbake til 1666. I 2016 fikk gården nye eiere og kontrakten med klubben ble ikke fornyet. Banen ble tilbakeført som sauebeie fra 2020.

## Referanser


## Eksterne lenker
*
Seljesolvikler

**Seljesolvikler** (*Pammene populana*) er en sommerfugl i gruppen av viklere (Tortricidae).

## Utseende
En liten (vingespenn 10-13 millimeter), brun vikler. Forvingen har en trekantet, lyse flekk ved bakkanten, på nyklekte eksemplarer har denne et tydelig gulskjær og en mørk midtstripe, begge deler er vanskelig å se på slitte eksemplarer. Nær vingespissen er det to smale, sølvfargede skråstriper. Bakvingen er brun.

## Levevis
Larvene utvikler seg på sammenspundne skudd av selje (*Salix caprea*) og andre viere (*Salix* spp.). De voksne viklerne flyr i juli-august.

## Utbredelse
Arten er utbredt i Europa, men mangler i mye av de østligste delene (tidligere Sovjetunionen).
I Norge er den funnet spredt i de sørligste landsdelene nord til Hordaland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** seljesolvikler, *Pammene populana* (Fabricius, 1787)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_populana.html
* *Pammene populana* på UK Moths: https://web.archive.org/web/20111017102729/http://ukmoths.org.uk/show.php?bf=1232
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439066 

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Paweł Edmund Strzelecki

**Paweł Edmund Strzelecki**, eller **Paul Edmund de Strzelecki** (uttale: st-ʂɛˈlɛʦki, født 20. juli 1797 i Głuszyno ved Poznań, død 6. oktober 1873 i London) var en polsk oppdagelsesreisende, geolog og geograf som er best kjent for sine undersøkelser av Australia. 

Paweł Strzelecki var sønn av Franciszek Strzelecki, som var av polsk adelig herkomst. I Australia ble han kalt «greve», men ingenting tyder på at han brukte denne tittelen selv. I 1829 arvet han en stor formue som han brukte til å finansiere sine senere reiser. Han skal ha studert geografi og geologi i Heidelberg og Edinburgh. 

Den 8. juni 1834 seilte han fra Liverpool til New York, på de som ble starten på en ni år lang reise verden rundt. Han reiste mye rundt i Nord- og Sør-Amerika, Cuba, Tahiti og Polynesia. Han kom til New Zealand tidlig i 1839, og ankom Sydney 25. april 1839. Han utforsket store deler av Sørøst- Australia, og besteg i 1840 Australias høyeste fjell, som han kalte Mount Kosciuszko etter den polske nasjonalhelten Tadeusz Kościuszko. Fra 1840 til 1842 utforsket han øya Tasmania (som da var kjent som «Van Diemen's Land»). 

Han vedte tilbake til England etter å ha besøkt Kina, de øst-indiske øyer og Egypt. I 1845 utga han sin *Physical Description of New South Wales and Van Diemen's Land*, som i mai 1846 ble tildelt gullmedaljen til Royal Geographical Society.

## Referanser


## Eksterne lenker
* 
* Mt Kosciuszko Inc, en organisasjon opprettet av polske emigranter i Perth i Vest-Australia i 2002 for å heve interessen for den tidlige historien til Mount Kosciuszko og for Pavel Strzeleckis kulturelle bidrag.
* Paweł Edmund Strzelecki (aka Sir Paul Edmund de Strzelecki) explorer, geographer, geologist, på angelfire.com
Ricardo Olavarrieta

**Riccardo Olavarrieta** (født 2. april 1970) er en tidligere meksikansk kunstløper. Olavarrieta ble nasjonal mester i 1986, 1987, 1997 og 1999. 
Han har representert Mexico i 2 Vinter-OL i 1988-OL var han også flaggbærer.

## OL deltakelser

## Eksterne lenker
*
Bariumnitrat

**Bariumnitrat** med kjemisk formel Ba(NO3)2 er et salt av barium og nitrat-ionet.

Bariumnitrat forekommer som et hvitt fast stoff ved romtemperatur. Saltet er løselig i vann. Det er giftig og forekommer i naturen som det sjeldne mineralet *nitrobaritt*.

Baratol er et eksplosiv som består av bariumnitrat, TNT og binder; den høye tettheten til bariumnitrat gir høy tetthet også for baratol. Bariumnitrat blandet med aluminiumpulver, en formel for flashpulver, er høyeksplosivt. Det kan blandes med termitt til Termat-TH3, som er brukt i militære termittgranater. Det brukes også til å fremstille bariumoksid til å produsere vakumslange i industrien og for grønt lys i pyroteknikk.
I’m a Believer

**«I'm a Believer»** er en sang skrevet av Neil Diamond, og innspilt av The Monkees i 1966. I denne innspillingen er det Micky Dolenz som har hovedvokalen, og den ble produsert av Jeff Barry. Den nådde en rekke førsteplasser rundt om i verden. I USA nådde den førsteplassen 31. desember 1966 og ble der i syv uker, og ble den mestselgende singelen i USA i 1967, og en av de mest solgte singler gjennom historien. På grunn av det store forhåndssalget, fikk den gullplate allerede to dager etter at den ble utgitt.

I Norge var den på toppen av den norske singellista i seks uker, fra og med uke 4, til og med uke 9.

Selv ga Neil Diamond ut sangen på sitt andre album, *Just for You*, utgitt 16. september 1967, i en innspilling som ble gjort før The Monkees'.

Det har senere vært en rekke coverinnspillinger med andre artister som har brukt sangen. 

I Norge har det vært flere innspillinger hvor sangen er blitt brukt:
* I oktober 1980 brukte humor-gruppa Prima Vera melodien i sangen «Det må være spøk» fra albumet *[[Best of Ebba]]*.
* I 1989 brukte Vazelina Bilopphøggers meldodien i sangen «Da var det schäferen beit» fra albumet *[[Tempo (album)|Tempo]]*. For å knytte forbindelsen til originalversjonen ble schäferen kalt Monkey.
* I 1997 ga Steinar Albrigtsen og Jørn Hoel ut sangen på albumet *[[Get Together]]*.

## Eksterne lenker
*
Platanlønnsolvikler

**Platanlønnsolvikler** (*Pammene regiana*) er en sommerfugl i gruppen av viklere (Tortricidae).

## Utseende
En middelsstor (vingespenn 13-16 millimeter), kraftig, brun vikler. Arten kjennes lett på at den har en ganske stor, rund, gul flekk ved forvingens bakkant. Ved vingespissen er den noen korte, gule (ikke hvite) skråstreker, og i vingens ytre del et par buede, sølvfargede tverrlinjer.

## Levevis
Larvene utvikler seg på fruktene av platanlønn (*Acer pseudoplatanus*), der de spiser av frøene. De voksne viklerne flyr fra mai til juli, gjerne om dagen.

## Utbredelse
Arten er utbredt i Mellom- og Nord-Europa, men mangler på Den iberiske halvøya og i de østlige delene av Europa.
I Norge har den spredt seg etter som platanlønna har forvillet og spredt seg langs kysten nord til Møre og Romsdal.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** platanlønnsolvikler, *Pammene regiana* (Zeller, 1849)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_regiana.html
* *Pammene regiana* på UK Moths: https://web.archive.org/web/20111016200239/http://ukmoths.org.uk/show.php?bf=1234
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439071 

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Basilica Aemilia

**Basilica Aemilia** er en antikk basilika i Forum Romanum i Roma.

Basilica Aemilia ligger inntil Curia Iulia på Forums nordre langside. Den ble oppført i 179 f.Kr. av censorene Aemilius og Fulvius. Den ble ført opp på ny 55-34 f.Kr. og gjenoppbygget av Augustus etter en omfattende brann i 14 f.Kr. 

Liksom sine forgjengere var bygningen et sentrum for forretningslivet ved Forum. Som erstatning for tidligere butikker la Augustus en monumental portiko i to etasjer framfor (innviet 2 f.Kr.). Rester av førsteetasjen står fortsatt, men en del veggpartier i tuffstein er moderne rekonstruksjoner.

Plinius den eldre utropte Basilica Aemilia til et av verdens tre vakreste byggverk. Fragmenter av veggbekledningen og store partier av gulvet og søyleene vitner om det praktfulle interiøret i polykrom marmor, hentet fra Hellas, Lilleasia og Afrika. Biter av de skulpturelle frisene som prydet bygningen er bevart, en avstøpning er satt opp inntil basilikaen.

## Referanser


## Litteratur
* Heinrich Bauer: *Basilica Aemilia.* I: M. Hofter (utg.): *Kaiser Augustus und die verlorene Republik.* von Zabern, Mainz 1988, ISBN 3-8053-1007-2, S. 200–211 (Ausstellungskatalog), Berlin, 1988.
* Heinrich Bauer: *Basilica Fulvia.* I: E.M. Steinby (utsg.): *Lexicon Topographicum Urbis Romae I*, Rom, 1993, S. 173–175.
* Klaus Stefan Freyberger: *Neue Forschungen auf dem Forum Romanum. Die Basilica Aemilia – ein Luxusbau für Handel und Justiz im Zentrum des antiken Rom* In: Museumslandschaft Hessen Kassel: *Forum Romanum. Zeitreise durch 3000 Jahre Geschichte*, vom Michael Imhof Verlag, ISBN 3-7319-0002-5, S. 188–194 (Katalog zur Ausstellung vom 4. April bis 27. Juli 2014 im Museum Schloss Wilhelmshöhe), Kassel, 2014.
* Peter Kränzle: *Fries der Basilica Aemilia.* In: *Antike Plastik.* Lfg. 23, 1994, , S. 93–130.
* Johannes Lipps: *Die Basilica Aemilia am Forum Romanum. Der kaiserzeitliche Bau und seine Ornamentik*, Palilia 24, ISBN 3-8950-0870-2, Wiesbaden, 2011.
Jim Whittaker

**Jim Whittaker** (født 10. februar 1929 i Seattle, Washington) er en amerikansk fjellklatrer som har besteget noen av verdens høyeste fjelltopper.

Som medlem av den amerikanske Mount Everest-ekspedisjonen i 1963 som ble ledet av Norman Dyhrenfurth, var han den første amerikaneren til å nå toppen av Mount Everest. Han besteg fjellet 1. mai 1963 sammen med den sherpaen Nawang Gombu, en nevø av Tenzing Norgay som hadde ledet syv ekspedisjoner til Mount Everest. Whittaker og hans gruppe av fjellklatrere gikk tom for oksygen, men klarte likevel å nå toppen. Når de var der, plantet Whittaker et amerikansk flagg på toppen av fjellet. Jim Whittaker er tvilling-broren til Lou Whittaker, en fjellfører som ofte ble feilaktig kreditert for Jims prestasjoner som fjellklatrer. 

Whittaker ble uteksaminert fra West Seattle High School og senere fra Seattle University. Han var den første fulltids ansatte i Recreational Equipment Inc. og han ble innsatt som administrerende direktør for dette selskapet i 1960. Senere ble Whittaker ansatt som styreleder i Magellan Navigation, et selskap som produserer håndholdte globale posisjoneringssystem også kjent som GPS-enheter. 

Han ledet Earth Day 20 International Peace Climp som førte sammen klatrere fra flere land blant annet USA, Sovjetunionen og Kina til toppen av Mount Everest. I tillegg til å lede mer enn et dusin klatrere opp på toppen, så plukket denne ekspedisjonen opp igjen en stor mengde søppel som lå igjen på fjellet etter tidligere ekspedisjoner. Fordi han var den første amerikaneren som besteg Mount Everst ble han tildelt en Hubbard Medal av USAs daværende president John F. Kennedy. I 1999 publiserte Whitaker sin egen selvbiografi som ble kalt *A Life on the Edge: Memoirs of Everest and Beyond*.

## Referanser


## Eksterne lenker
*
Avtaleloven

**Lov om avslutning av avtaler, om fuldmagt og om ugyldige viljeserklæringer**, oftest kalt **avtaleloven**, (forkortet *avtl.*) er en norsk lov som regulerer inngåelse av avtaler, fullmakter osv., og som bestemmer hva som skal til for at en avtale skal anses for ugyldig. Loven ble sanksjonert av Kongen i statsråd 1. mai 1918.

Som det fremkommer av lovens paragraf 1, er loven fravikelig (deklaratorisk) i den forstand at man kan inngå avtaler om at andre regler enn avtalelovens regler skal gjelde for et forhold. Loven fravikes også hvis det kan bevises at andre regler gjelder som sedvanerett.

Loven er delt i fire kapitler med hvert sitt delområde:
# Om avslutning av avtaler
# Om fuldmagt
# Om ugyldige viljeserklæringer
# Slutningsbestemmelser

## Paragraf 36
Paragraf 36 i avtaleloven er en lovbestemmelse som hjemler endring eller tilsidesettelse av avtaler (eller deler av dem) som er urimelige eller strider imot god forretningsskikk.

## Se også
* Avtalerett

## Eksterne lenker
* Avtaleloven på Lovdata.
Rettshandel

**Rettshandel**, også kjent som **viljeserklæring**, er et juridisk begrep som brukes om transaksjoner som tar sikte på å stifte, endre eller oppheve en rett. En rettshandel reguleres som oftest av en avtale mellom to parter, en avgiver og en mottaker av en rett.

Rettshandler kan deles inn i tre typer; løfter, påbud og reklamasjoner.

Løfter gir mottaker en rett og gir avgiver en plikt. Påbud gir mottaker en plikt og gir avgiver en rett. Reklamasjon er en rettshandel som skal sørge for å opprettholde en rett for avgiver.
Michael Jeffery

**Philip Michael Jeffery** (født 12. desember 1937 i Wiluna i Vest-Australia, død 18. desember 2020) var Australias 24. generalguvernør. Han tjenestegjorde mellom 2003 og 2008. Han var den første australske karrieresoldaten som ble utnevnt til generalguvernør. Han hadde tidligere vært guvernør i delstaten Vest-Australia fra 1993 til 2000.

## Liv og virke
Jeffery ble utdannet ved Kent Street Senior High School og som 16-åring forlot han Perth for å delta på Royal Military College i Duntroon i Canberra. Etter endt eksamen i 1958, tjenestegjorde han i en rekke juniorstillinger før han ble sendt på operativt oppdrag til Malaya i 1962. I 1972 ble han forfremmet til oberstløytnant og fikk kommando over andre bataljon av Pacific Islands Regiment. I 1975 fikk han kommandoen over Special Air Service Regiment (SASR) som var stasjonert i Perth i Vest-Australia.

Fra 1966 til 1969 tjenestegjorde Jeffery i det australske militæret i Papua Ny-Guinea. Under denne tjenesteperioden giftet han seg med Marlena Kerr, som han hadde tre sønner og en datter sammen. Dette ble etterfulgt av en tjenesteperiode i Vietnam der han ble tildelt Military Cross (MC). Jeffery forble overbevist om at Australias deltakelse i Vietnamkrigen var riktig. «Jeg tror lidenskapelig at Vietnam var en rettferdig sak i forhold til dens tid», skal han ha uttalt under en tale til en gruppe australske krigsveteraner i 2002.

Jeffery ble deretter forfremmet fra oberstløytnant til oberst og han satt som den første direktør for hærens Special Forces Action (SFA) og han satt i dette embetet mellom 7. januar 1976 og frem til den 22. oktober 1977. Han var sterkt medvirkende til at utviklingen av overvåkingskonseptet for Nord-Australia og som direktør for Special Forces Action har han stått bak mye av utviklingen av den australske anti-terrorstyrkene.

Mellom 1981 og 1983 ledet Jeffery Australias nasjonale anti-terrorist koordineringslag. I 1985 ble han forfremmet til generalmajor og utnevnt til å lede Hærens 1. divisjon. I 1990 ble han stedfortredende sjefen for den australske generalstaben, og i 1991 ble han utnevnt til assisterende sjef for generalstaben som hadde ansvaret for alt militært materiell.

Selv om Jeffery pensjonerte seg fra hæren i 1993, satt han fortsatt som dens æresoberst i SASR, hvor han hadde den seremonielle rollen å innvie nye soldater i regimentet. I november 1993 ble Jeffery utnevnt til guvernør i Vest-Australia og i juni 1996 ble han utnevnt til *companion* Order of Australia (AC). Han ble den 1. april 2000 utnevnt til kommandør (CVO) av Den kongelige Victoriaordenen.

Jeffery holdt en rekke offentlige uttalelser når det gjaldt hans konservative syn på emner som ekteskapet, kjønn og utdanning. Han fikk mye kritikk fra den politiske opposisjonen og deler av media for sine meninger og posisjoner i en rekke politiske spørsmål.

Han ble tildelt flere medaljer blant andre Order of Australia (1996), Order of Logohu (2005), General Service Medal, Vietnam Medal og Australian Defence Medal samt han ble utnevnt til kommandør av Royal Victorian Order i 2000.

## Referanser
Maserati Merak

**Maserati Merak** (1972–82) er en midtmotors sportsbil fra italienske  Maserati produsert i om lag 1 800 eksamplarer.

Navnet kommer av stjernen *Merak* i konstellasjonen Ursa Major. Modellen var mye basert på den større Maserati Bora. Merak var tegnet av dott.sign. Giorgetto Giugiaro (født 1938) fra ItalDesign og ble vist på Parismessa i 1972.

**Merak** fra 1972 til 1975 (647 eks.) fikk en 190-hesters 3-liters utgave av Citroën SM sin 2.7-liters V6 laget av Giulio Alfieri (1924–2002). Dashboard var samme som i SM og bilen fikk fransk hydraulikk for bremser, clutch og vippelykter.  Maserati var eid av franske Citroën.

**Merak SS** fra 1975 (970 eks.) var lettere og hadde mere kraft (220 hk).  Denne ble også solgt i USA, de to siste årene som *tipo 80* (66 eks.), uten komponenter fra Citroen, herunder dashboard fra Bora.

**Merak 2000 GT** fra 1977 (200 eks.) hadde en 2-liters på 170 hk som ga fordeler i det italienske avgiftssystemet.

Maserati Merak red front (2009-10-03).jpg
Maserati Merak - Flickr - exfordy (2).jpg
Maserati Merak 2000.jpg | Merak 2000


## Referanser


## Eksterne lenker
*
Basilica Iulia

**Basilica Iulia** er en antikk basilika i Forum Romanum i Roma.

Bygningen ble påbegynt av Julius Cæsar på 40-tallet f.Kr. og gjenoppbygget av Augustus etter brannen på Forum i 14 f.Kr. Den drøyt ett hundre meter lange fasaden hadde arkader i to etasjer mot Forum. Det høye midtskipet fikk direkte lys fra store vinduer høyt oppe, og mot det åpnet sideskipet seg i to etasjer. Etter at under århundrene å ha blitt plyndret for bygningsmateriale er nesten ingenting igjen av basilikaen, men dets utseende er kjent fra myntbilder og andre kilder. En av portikkens søyler ble rekonstruert på 1800-tallet og teglmurer har blitt gjenoppbygget i hjørnet mot Kapitolhøyden, der en kirke, *Santa Maria in Cannapara*, ble satt opp tidlig i middelalderen.

Basilica Iulia ble benyttet til domstolsforhandlinger, hovedsakelig sivilrettssaker. Slike hadde tidigere vært holdt i ulike lokaler ved Forum eller under bar himmel. Ved store rettssaker kunne hele basilikaen bli benyttet, men vanligvis ble den delt den opp av draperier og provisoriske oppdelinger. Lyttheten synes å ha vært et problem, ettersom det omtales at en veltalende advokat, som plederte i en sak, kunne lokke fram applaus fra tilhører i rommene ved siden av.

## Referanser


## Eksterne lenker
*
Dødsdansen

**Dødsdansen** kan vise til:

*Dødsdans, en senmiddelaldersk billedlig framstilling av dødens makt over menneskelivet i form av en allegorisk dans
*''Dødsdansen'' (skuespill) av August Strindberg fra 1900, filmatisert blant annet i:
**''Dødsdansen'' (film fra 1948) (*La danse de mort*), fransk film med Erich von Stroheim i hovedrollen
**''Det syvende segl'' (film 1957) (Det sjunde inseglet), svensk film regisert av Ingmar Bergman.
**''Dance of Death'' (film, 1969), britisk film med Laurence Olivier and Geraldine McEwan.
**''Dødsdansen'' (TV-film), norsk TV-film fra 1991 regissert av Bentein Baardson.
*''Dødsdansen (tysk stumfilm)'', tysk stumfilm fra 1911
* Tarantella, gammel italiensk dans oppkalt etter edderkoppen tarantell
Bestemors brudekrone

**«Bestemors brudekrone»** er et nasjonalromantisk oljemaleri malt av Adolph Tidemand i 1869 som en gave til Prinsesse Lovisa av Norge og Sverige da hun giftet seg med Kronprins Frederik VIII av Danmark. Det har tilhørt De kongelige samlinger siden 1926, da Haakon VII arvet det etter sin mor.

## Referanser
Carlton Gardens

**Carlton Gardens** er en park i Melbourne, Australia som ble erklært en del av verdensarven av UNESCO i 2004. Parken ligger i den nordøstlige delen av Melbourne sentrum i bydelen Carlton.

Parken er et typisk eksempel på victoriansk parklandskap med alleer med alm og eiketrær. Almetrærene i Carlton Gardens er svært gamle, siden de ikke har blitt angrepet av almesyke.

## Eksterne lenker
*
Amerikansk curl

**Amerikansk curl** er en katterase som har en form for uvanlige ører som krølles bakover fra ansiktet i en jevn bue mot midten av baksiden av skallen. Den er en middels stor. Det skilles mellom korthåret og langhåret amerikansk curl.

Disse kattene blir ikke kjønnsmodne før i 2-3 års alder.

## Opprinnelse
De første amerikanske curl-kattene var hjemløse katter som dukket opp foran huset til familien Rugas i Lakewood, California i juni 1981. En av kattene, en sort hunnkatt ved navn Shulamith, fikk et kull hvor alle kattungene hadde samme, krøllede ører som moren. Hun regnes som stamfaren for alle amerikanske curl-katter i dag. I 1986 ble for første gang en amerikansk curl vist frem på utstilling, og i 1992 fikk den langhårede varianten av rasen *Championship status* av  TICA. I 1999 ble amerikansk curl den første rasen til å havne i CFAs *Championship Class* både i divisjonen for korthår og langhår.

## Referanser
Horseshoe Bay Beach

**Horseshoe Bay Beach** er en strand på Bermuda. Den beskyttes av korallrev, og sanden på stranda er til dels rødlig som følge av de samme korallrevene. Det er kort vei fra offentlig kommunikasjon til stranda, man kan også leie moped eller taxi for å komme dit.
José Mujica

**José Alberto Mujica Cordano** (1935–2025) var en uruguayansk politiker, og før det geriljakriger i Tupamaros. Mujica var president i Uruguay frem til 1. mars 2015, da Tabaré Vázquez tok over makten. Han representerte den sosialistiske koalisjonen Frente Amplio (*Den brede front*), som består av elleve partier på venstresiden. Mujica ble innsatt som Uruguays president 1. mars 2010.

## Liv og virke
### Bakgrunn
José Mujica var fra den fattige bydelen Paso de la Arena i Montevideo, og er sønn av Demetrio Mujica og Lucy Cordano. Far en estanciero som var falt i fattigdom, og var av baskisk herkomst - med røtter i småbyen Muxika. 

Faren døde tidlig, da José Mujica gikk i tredje klasse. 

På begynnelsen av 1960-tallet ble Mujica medlem av den nyopprettede geriljagruppen Tupamaros, en væpnet politisk bevegelse inspirert av den cubanske revolusjonen. Mujica ble tatt til fange av myndighetene ved fire anledninger. Han var blant de politiske fangene som rømte fra fengsel i 1971. Han ble pågrepet igjen i 1972, og ble skutt av politiet seks ganger.

Etter militærkuppet i 1973 ble Mujica overført til et militært fengsel hvor han satt i fjorten år. I løpet av tiden i fengsel beholdt han kontakten med flere geriljamedlemmer, blant disse var lederen for gruppen Tupamaros, Raúl Sendic.

I 1985, da demokratiet ble gjenopprettet i Uruguay, ble Mujica frikjent på grunn av en lov om amnesti som gjaldt for politiske og militære forbrytelser begått siden 1962.

### Politiker
Flere år senere startet Mujica og flere tidligere Tupamaros-medlemmer sine politiske karrierer. Ved valget i 1999 ble Mujica valgt til senator.

### President
Mujica, som var Frente Amplio kandidat til presidentvalget i 2009, fikk med Danilo Astori som visepresidentkandidat flest stemmer ved valget den 25. oktober 2009. Presidentinnsettelsen fant sted 1. mars 2011.

I sin tid som president gjorde han seg kjent for sitt meget beskjedne og enkle levesett, blant annet ved at han gav bort 90 % av sin lønn til veldedighet hver måned og ikke ville bo i  presidentpalasset i Montevideo. I stedet ville han bli i sin families nedslitte gård utenfor hovedstaden.

Han ville ikke stille til gjenvalg som president i 2014, men ble året etter gjenvalgt til senator. Hans kone Lucia Topolansky ble oppnevnt til visepresident mellom 2017 og 2019 under Tabaré Vázquez. Mujica ble gjenvalgt for en ny senatsperiode fra 2020, men trakk seg den 20. oktober 2020 fra vervet; Alejandro Sánchez rykket opp fra underhuset *Cámara de Representantes* for å fylle mandatet.

## Referanser


## Se også
* Liste over presidenter i Uruguay

## Eksterne lenker
* 
*
Adelaide United FC

**Adelaide United Football Club** er en australsk fotballklubb basert i Adelaide i delstaten Sør-Australia. Klubben ble grunnlagt i 2003, og lagets draktfarger er helrød skjorte med gule detaljer, mens bortedraktene er svarte med en gule og røde detaljer på skjorten. Adelaide United spiller for øyeblikket i landets høyeste avdeling A-League, og spiller sine hjemmekamper på Hindmarsh Stadium. Nåværende trener er nederlenderen Rini Coolen.

Adelaide United ble grunnlagt i 2003 som en etterfølger av klubben Adelaide City, som spilte i den daværende serien National Soccer League (NSL). Klubben debuterte i A-League i 2005/06-sesongen, hvor de kun endte på en syvendeplass i serien, men likevel på en respektabel tredjeplass i sluttspillet. De var for øvrig også finalist i sluttspillet under den påfølgende 2006/07-sesongen.

Klubben innehar for øvrig også et kvinnelag, som har etablert seg i den australske proffserien W-League. Adelaide United har hatt flere kjente spillere i sin stall, blant andre brasilianske Romário (2006), Shane Smeltz (2003–2004) og Eugene Galeković (2007–), som alle har deltatt i VM-sluttspill.

## Meritter
* **A-League Premiership:**
** Andreplass (1): 2006-07

* **A-League Pre-Season Cup:**
** Vinner (2): 2006, 2007

* **AFC Champions League:** 
** Gruppespill (1): 2007
** Kvartfinale (1): 2008

* **National Soccer League:**
** Finalister (1): 2003-04

## Kjente spillere med en fortid i klubben
*  Eugene Galeković
*  Shane Smeltz
*  Romário

## Referanser


## Eksterne lenker
*
Mikumi nasjonalpark

**Mikumi nasjonalpark** er et villdyrreservat i Mikumi, nær Morogoro i Tanzania.  Parken ble opprettet i 1964, og omfatter et område på om lag 3&nbsp;230 km² og er landets fjerde største nasjonalpark.

## Territorium
Mikumi grenser i syd til Selous nasjonalpark, og de to områder sammen danner et unikt økosystem. To andre naturområder grenser mot parken: Udzungwa Mountains og Uluguru Mountains. 

## Flora og fauna
Landskapet i Mikumi sammenlignes ofte med landskapet i Serengeti. Hovedveien fra Dar-es-Salaam til Zambia, Tanzamveien, går tvers gjennom parken fra øst mot vest og deler denne i to med delvis forskjellig natur. Området nord for veien har karakteristiske trekk av avleiringer fra elven Mkata. Her består vegetasjonen av akasie, baobab, tamarind og noen sjeldne palmer. I dette området lengst fra veien er det spektakulære bergformasjoner dannet av fjellene  Rubeho og Uluguru. 

Området på sydsiden av veien er mindre rik på dyreliv og mer vanskelig tilgjengelig.

Dyrelivet i parken omfatter mange arter som er karakteristiske for den afrikanske savannen. I parken finnes en art av sjiraffer som biologer betrakter som en lenke mellom masaisjiraff  og somalisjiraff. I parken finnes ellers elefanter, sebra, gnu, impala, eland, antiloper og sort antilope, aper og bøffel. I to innsjøer finnes det flodhester. Mer enn 400 ulike fuglearter er registrert. Parken er et av de få steder hvor marabustorken holder til.

## Turisme
Mikumi-parken hører inn under den statlige organisasjonen, Tanzania National Parks, og hører til de nasjonalparker som er mindre besøkt av internasjonale turister og dermed mindre miljømessig belastet. Fleste organiserte turistruter som går gjennom Mikumi fortsetter til Ruaha nasjonalpark og Selous. 

Tungtrafikken gjennom parken ser ikke ut til å affisere dyrene. En bilist som ferdes gjennom parken på natterstid i den mer kjølige årstid bør være oppmerksom på at løver og andre større dyr finner den varme asfalten behagelig for en hvile, men de fleste dyrene oppfatter bilens lykter i god tid og vandrer rolig ut av veibanen.

Anbefalt tid for å besøke er parken er den tørre årstid mellom mai og november.

## Galleri

Impala_(male)_Mikumi.jpg|Impala
Stork mikumi.jpg|Sorthodet hegre
Stork and birds mikumi.jpg|Stork
Lioness mikumi.jpg|En løvinne i parken
Wildebeest mikumi.jpg|Stripegnu
A buffalo in mikumi.JPG|Bøffel
Soaring bird mikumi.jpg|Gribb
MarabouStork1.jpg|Marabustork
Elephant mikumi2.jpg|Elefant
Crocodile mikumi.jpg|Krokodille 
Aepyceros_melampus_(Mikumi).jpg|Impala
Giraffa camelopardalis angolensis (mating).jpg|Sjiraff
Hippopotamus amphibius.JPG|Flodhest
Zebra mikumi.jpg|Sebra


## Eksterne lenker
* 
* Tanzania Tourist Board, places to go:Mikumi